OpenLLM-France/wikimedia huggingface dataset:
# Association for the Advancement of Artificial Intelligence

AAAI són les sigles de l'Association for the Advancement of Artificial Intelligence, entitat que inicialment es va anomenar American Association for Artificial Intelligence. És una organització estatunidenca dedicada a l'estudi de la intel·ligència artificial (IA).
L'organització, fundada el 1979, compta en l'actualitat amb prop de 6.000 socis repartits per tot el món. Al llarg de la seva història, l'organització ha estat presidida per importants personalitats de la informàtica, com Allen Newell, Edward Feigenbaum, Marvin Minsky, John McCarthy i Raj Reddy. Thomas G. Dietterich n'és el president actual.
La AAAI patrocina i participa en moltes de les conferències i simposis més importants sobre IA, que s'hi celebren al llarg de l'any en diferents punts dels Estats Units i d'Europa. També és responsable de la prestigiosa publicació AI Magazine, i de diversos llibres relacionats amb la IA.

## Referències

* ↑ «AAAI Past Officers». [Consulta: 19 juny 2016].
* ↑ «AAAI Officers». [Consulta: 19 juny 2016].
* ↑ «Estatuts de l'AAAI».

## Enllaços externs

* AAAI, web oficial
# Auja

Auja (en francès Auge) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 109 habitants. Està integrada a la Communauté de communes d'Évaux-les-Bains et de Chambon-sud-Voueize.

## Demografia

Evolució demogràfica :
| 1968 | 1975 | 1982 | 1990 | 1999 |
| 205 | 149 | 131 | 124 | 109 |

## Administració

Llista d'alcaldes :
| Període | Identitat | Partit |
| 2001-2008 | Georges Nicoulaud | |
| 2008- | Elisabeth Henry | |

## Referències

* ↑ Toponímia occitana Arxivat 2013-01-07 a Wayback Machine. a lemosin.net.
# BDO

BDO té els següents significats:
* Organització Britànica de Dards (del seu nom en anglès British Darts Organisation), associació rectora de l'esport dels dards a nivell mundial
* BDO International (de l'acrònim Binder, Dijker, Otte), empresa multinacional del camp de l'auditoria amb seu a Bèlgica
* Biblioteca Digital de l'ONCE, servei web de l'ONCE que dona accés a audiollibres i transcripcions Braille
* 1,4-butanodiol, compost químic de la família dels diols
# BDR

BDR té els següents significats:
* Federació alemanya de ciclisme (del seu nom en alemany Bund Deutscher Radfahrer), organisme rector del ciclisme a Alemanya
* Boques del Roine, departament francès dins de la regió de Provença-Alps-Costa Blava
* Blu-ray (del seu nom en anglès Blu-ray Disc Recordable), sistema d'emmagatzematge de disc òptic
# Aubigny-en-Laonnois

Aubigny-en-Laonnois és un municipi francès situat al departament de l'Aisne i a la regió dels Alts de França. L'any 2007 tenia 117 habitants.

## Demografia
### Població

El 2007 la població de fet d'Aubigny-en-Laonnois era de 117 persones. Hi havia 48 famílies de les quals 12 eren unipersonals (8 homes vivint sols i 4 dones vivint soles), 16 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 47 eren l'habitatge principal de la família, 4 eren segones residències i 2 estaven desocupats. 49 eren cases i 3 eren apartaments. Dels 47 habitatges principals, 38 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 5 en tenien quatre i 35 en tenien cinc o més. 43 habitatges disposaven pel capbaix d'una plaça de pàrquing. A 21 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Aubigny-en-Laonnois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 8 | 60 a 64 | 8 |
| 0 | 55 a 59 | 0 |
| 4 | 50 a 54 | 0 |
| 12 | 45 a 49 | 12 |
| 12 | 40 a 44 | 8 |
| 0 | 35 a 39 | 8 |
| 0 | 30 a 34 | 0 |
| 8 | 25 a 29 | 0 |
| 16 | 20 a 24 | 4 |
| 8 | 15 a 19 | 12 |
| 4 | 10 a 14 | 16 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 76 persones, 61 eren actives i 15 eren inactives. De les 61 persones actives 60 estaven ocupades (34 homes i 26 dones) i 1 aturada (1 home). De les 15 persones inactives 8 estaven jubilades, 1 estava estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un electricista.
L'any 2000 a Aubigny-en-Laonnois hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Aubigny-en-Laonnois a l'INSEE.
* Évolution et structure de la population Fitxa amb el detall de dades d'Aubigny-en-Laonnois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Aubigny (Allier)

Aubigny és un municipi francès, situat al departament de l'Alier i a la regió d'Alvèrnia-Roine-Alps. L'any 2007 tenia 118 habitants.

## Demografia
### Població

El 2007 la població de fet d'Aubigny era de 118 persones. Hi havia 44 famílies de les quals 16 eren unipersonals (12 homes vivint sols i 4 dones vivint soles), 8 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 45 eren l'habitatge principal de la família, 7 eren segones residències i 4 estaven desocupats. Tots els 56 habitatges eren cases. Dels 45 habitatges principals, 18 estaven ocupats pels seus propietaris, 25 estaven llogats i ocupats pels llogaters i 1 estava cedit a títol gratuït; 1 tenia dues cambres, 8 en tenien tres, 12 en tenien quatre i 24 en tenien cinc o més. 36 habitatges disposaven pel capbaix d'una plaça de pàrquing. A 25 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Aubigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 4 | 30 a 34 | 4 |
| 4 | 25 a 29 | 8 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 4 |
| 4 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 81 persones, 62 eren actives i 19 eren inactives. De les 62 persones actives 48 estaven ocupades (24 homes i 24 dones) i 14 estaven aturades (11 homes i 3 dones). De les 19 persones inactives 2 estaven jubilades, 13 estaven estudiant i 4 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses d'hostatgeria i restauració, 2 d'empreses de serveis i 1 d'una entitat de l'administració pública.
L'any 2000 a Aubigny hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Aubigny a l'INSEE.
* Évolution et structure de la population Fitxa amb el detall de dades d'Aubigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Garrett Stutz

Garrett Stutz (Kansas City, Missouri, 10 de febrer de 1990) és un jugador de bàsquet. Amb 2,13 d'alçada, el seu lloc natural a la pista és el de pivot.
Format a la Universitat de Wichita State (2008-12), després de provar en les Lligues d'Estiu de l'NBA va viure la seva primera experiència professional a Corea, al Anyang KGC, encara que va acabar la temporada 2012-13 a la D-League amb els xarxa Claws.
Va debutar a Europa amb el Energia Czarni Slupsk polonès (12,6 punts i 7,1 rebots), i a l'any següent va ser campió de la Lliga Txeca amb el Nymburk. A la temporada 2015-16 va jugar al Tsmoki-Minsk belarús, en el qual va aconseguir una mitjana de 13,9 punts i 7 rebots en la VTB League i 13,1 + 7 a la Copa Europea de la FIBA (FIBA Europe Cup). L'agost de 2016 signa amb el Divina Seguros Joventut, i juga a Badalona tota la temporada. La temporada següent se'n a jugar als Shimane Susanoo Magic de la lliga japonesa.

## Referències

* ↑ «El Joventut apuntala su pintura con el 'siete pies' Garrett Stutz». Marca, 02-09-2016 [Consulta: 13 maig 2017].
* ↑ «El Joventut encuentra el pívot que le faltaba: Garrett Stutz cerrará la plantilla de Ocampo». Gigantes, 01-09-2016 [Consulta: 13 maig 2017]. Arxivat 11 de setembre 2016 a Wayback Machine. «Còpia arxivada». Arxivat de l'original el 2016-09-11. [Consulta: 13 maig 2017].
* ↑ «Garrett Stutz Player Profile» (en anglès). Real GM. [Consulta: 2 setembre 2018].
# Ruta de l'exèrcit del Khurasan

La Ruta de l'exèrcit del Khurasan va ser la ruta que va seguir l'exèrcit del Khurasan durant la Campanya dels Set Anys. Tamerlà va enviar emissaris al Khurasan (província mongola) per ordenar al seu fill Xah Rukh (que feia dos anys havia estat nomenat viorrei o governador de la regió) la mobilització de les forces locals.
El príncep va obeir i va reunir les tropes amb les que va marxar cap a Tabriz per la via de Bistam i Damghan. A Jadgeron va trobar a Tukel Karkari que portava l'ordre de dirigir-se cap a Shuman, Astarabad i Sari al Mazanderan; aquesta ruta era mes complicada perquè el camí tenia molta herba verinosa i molts cavalls en van menjar i van morir; finalment però l'exèrcit va arribar a Firuzkuh al sud-oest del Mazanderan.

## Bibliografia

* Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, V, 2
# Shōdoshima

Shōdoshima (小豆島町, Shōdoshima-chō) és una vila i municipi de la prefectura de Kagawa, a la mar interior de Seto, Japó i pertanyent al districte de Shōzu. Es tracta d'un municipi insular localitzat a l'illa de Shōdo.

## Geografia

El municipi de Shōdoshima està situat a la meitat sud de l'illa de Shōdo, a la mar interior de Seto i pertanyent a la prefectura de Kagawa. El terme municipal de Shôdoshima només limita amb un municipi: Tonoshō, al nord de l'illa.

## Història

La vila de Shôdoshima es va crear el 21 de març de 2006 fruit de la fussio de les dues antigues viles d'Ikeda i d'Uchinomi.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 23.363 | 25.496 | 24.820 | 32.144 | 27.567 | 23.448 | 22.170 |
| 1990 | 2000 | 2010 | 2020 | 2030 | 2040 | 2050 |
| 20.455 | 18.303 | 16.153 | 13.669 | - | - | - |

## Transport
### Ferrocarril

* Telefèric Kankakei

### Mar

* Port de Sakate (Kobe) - Port de Kusakabe (Takamatsu) - Port de Fukuda (Himeji) - Port d'Ikeda (Takamatsu)

### Carretera

* Nacional 436

## Agermanaments

* Minami-Shimabara, prefectura de Nagasaki, Japó. (1 de març de 1983)
* Ibaraki, prefectura d'Osaka, Japó. (2 d'octubre de 1988)
* Milos, Unitat perifèrica de Milos, Egeu Meridional, Grècia. (8 d'octubre de 1989)

## Referències

* ↑ https://map.yahoo.co.jp/address?ac=37324
* ↑ https://www.pref.kagawa.lg.jp/content/tandoku/kouhou/w3cz95150312151105.shtml
* ↑ Statistics Bureau of Japan
# Vespàsia Pol·la

Vespàsia Pol·la (en llatí Vespasia Polla) va ser la mare de l'emperador Vespasià, i l'àvia dels seus successors Tit i Domicià.
Vespàsia provenia d'una família noble de Núrsia. El seu pare Vespasi Pol·lió era Prefecte dels campaments, i el seu germà va arribar ser pretor. La seva família provenia de Vespasiae, un lloc prop de Spoletum. Vespàsia es va casar amb el recaptador d'impostos Tit Flavi Sabí, amb qui va tenir tres fills, una filla que va morir en la infància i dos fills, Flavi Sabí i Vespasià. Després de la mort del seu marit, no es va tornar a casar.
El seu fill Flavi Sabí va ser el primer membre de la seva família a ser admès al Senat romà i va ser prefecte de la ciutat de Roma entre els anys 62 i 68. Vespasià, que l'admirava, va seguir els seus passos i finalment es va convertir en emperador romà l'any 69. Es diu que la seva ambició es va despertar quan la seva mare Vespàsia es va referir sarcàsticament a ell com "el lacai del seu germà".

## Referències

* ↑ Suetoni. Vides dels dotze cèsars: Vespasià, I, 2-3; V, 2
* ↑ Suetoni. Vides dels dotze cèsars: Vespasià, I, 3; II, 2
# Musaranya ratolí de les muntanyes d'Aberdare

La musaranya ratolí de les muntanyes d'Aberdare (Surdisorex norae) és una espècie de mamífer de la família de les musaranyes (Soricidae) endèmica de Kenya i el seu hàbitat natural són els herbassars de gran altitud tropicals o subtropicals.

## Referències

* ↑ Oguge, N. & Hutterer, R.. Surdisorex norae. UICN 2008. Llista Vermella d'espècies amenaçades de la UICN, edició 2008, consultada el 24-06-2009.
# Una cita al parc

Una cita al parc (títol original en anglès, Hampstead) és una pel·lícula dramàtica britànica del 2017 dirigida per Joel Hopkins i escrita per Robert Festinger. Es basa en la vida de Harry Hallowes que va reclamar amb èxit la propietat d'una parcel·la de mitja acre de Hampstead Heath. La pel·lícula és protagonitzada per Diane Keaton, Brendan Gleeson, James Norton, Lesley Manville, Jason Watkins, Hugh Skinner i Simon Callow. La pel·lícula es va estrenar el 23 de juny de 2017 a càrrec d'Entertainment One Films. S'ha doblat al català central i al valencià.

## Repartiment

* Diane Keaton com a Emily Walters
* Brendan Gleeson com a Donald Horner
* James Norton com a Philip
* Lesley Manville com aFiona
* Jason Watkins com a James Smythe
* Phil Davis com a Fyfe
* Simon Callow com el jutge
* Alistair Petrie com a Steve Crowley
* Peter Singh com a Xavier
* Will Smith com a Leon Rowlands
* Rosalind Ayres com a Susan
* Brian Protheroe com a Rory
* Alex Gaumond com a Mark Kasdan
* Hugh Skinner com a Erik

## Producció

La història es basa en els esdeveniments de la vida real que envolten Harry Hallowes, que es va ocupar per primera vegada un espai l'any 1987 després de ser desallotjat del seu pis municipal a Highgate. Hallowes, que va morir a 88 anys el 2016, va lluitar pels drets legals per posseir la terra on havia construït el seu refugi argumentant que n'havia guanyat la propietat per possessió adversa. Finalment, se li va concedir el títol de 7.000 peus quadrats (0.6503 m$^2$).
El 20 d'octubre de 2015 Diane Keaton i Brendan Gleeson es van unir al repartiment de la pel·lícula. El 13 de maig de 2016 Lesley Manville, James Norton, Jason Watkins i Simon Callow s'hi van afegir. El rodatge principal va començar el 22 de maig de 2016.

## Referències

* ↑ «Mystery of Hampstead Heath squatter whose home inspired Hollywood romcom». Guardian, 10-06-2017. [Consulta: 15 abril 2018].
* ↑ «'Hampstead' Trailer: Diane Keaton, Brendan Gleeson Find Love in Leafy (and Sunny) London». Hollywood Reporter, 03-03-2017. [Consulta: 12 maig 2017].
* ↑ «Una cita al parc». ésAdir. [Consulta: 22 febrer 2024].
* ↑ «Una cita al parc». À Punt, 24-02-2024. [Consulta: 28 febrer 2024].
* ↑ «For sale: a hermit's corner of Hampstead». The Times, 18-05-2018, p. 21.
* ↑ Leo Barraclough. «Diane Keaton, Brendan Gleeson to Star in Ecosse Films' 'Hampstead'». Variety, 20-10-2015. [Consulta: 12 maig 2017].
* 1 2 Leo Barraclough. «Lesley Manville, James Norton, Jason Watkins, Simon Callow Join 'Hampstead'». Variety, 13-05-2016. [Consulta: 12 maig 2017].
# Vescomtat de Dacs

El vescomtat de Dacs (en francès Dax) fou una jurisdicció feudal de Gascunya centrada a la ciutat de Dacs.
A la mort del duc de Gascunya Sanç IV el 977 les terres d'Oloron, Tursan, Dacs (Dax), Orte, i Gabardà amb títol vescomtal (vescomte de Gascunya) foren heretades pel seu fill Aner, que probablement ja les governava abans. Aner va morir no gaire després, vers el 978 i va repartir els seus dominis entre els seus tres fills: Sanç, que va rebre el vescomtat de Tursan; Donat, que va rebre el vescomtat de Gabardà; i Llop que va rebre el vescomtat d'Oloron. Llop va morir vers el 985 i va repartir els seus dominis entre dos fills: Aner, que va rebre Oloron, i Arnau que va rebre Dacs (Dax) amb Orte. El seu fill Garcia Arnau conegut per Toquelis el va seguir en ambdós vescomtats i va morir abans del 1061 entrant llavors en un període incert. Sembla que la successió pogué anar a un fill anomenat Arnau II (que segurament va governar Dacs) i un altre anomenat Llop Garcia que primer fou vescomte a Orte però potser va heretar a sa germà i vers el 1065 va deixar repartir el vescomtat reunificat entre els dos fills: Ramon I que va rebre el vescomtat de Dacs (Dax) i Garcia que va rebre el Vescomtat d'Orte. Ramon I va tenir com successor al seu fill Arnau III, i aquest la seva filla Geralda I (que tenia uns deu anys). La vescomtessa es va casar un temps després, vers el 1100, amb Pere Arnau (conegut per Arnau Dat o Dat Arnau) senyor d'Ostabarret (euskera: Oztibarre), d'una línia col·lateral de la família. Va morir el 1140 i va deixar la successió al seu fill Ramon II i aquest al seu fill Pere II. A la mort de Pere només va deixar una filla, Navarrina, que tenia uns set anys; passats els 20 anys es va casar amb el vescomte de Tartàs Arnau Ramon III i el vescomtat de Dacs va passar així al Vescomtat de Tartàs.
La branca d'Osbarret (Ostabarret?) arrenca de Garcia (o Garcia Arnau) vescomte de Dax que va deixar dos fills Llop i Arnau. Aquest darrer sembla que va governar Dacs però al morir vers el 1061 o 1062 l'herència va recaure en Llop. Arnau fou conegut per Arnau Garcia de Mixa i va morir vers el 1072, deixant més d'un fill; un dels fills fou Dat Arnau de Mixa, nascut abans de 1060, senyor d'Osbarret (Ostabarret?), que vers el 1100 es va casar amb la vescomtessa hereva Geralda.

## Llista de vescomtes

* Arnau I Llop 985-1029
* Garcia I Arnau 1029-vers 1050
* Arnau II Garcia vers 1050-1062
* Llop I Garcia vers 1062-1065
* Ramon I Llop vers 1065-1089
* Arnau III (fill) 1089-1090
* Geralda (filla) 1090-1140
* Pere Arnau (espòs) 1100-?
* Ramon II (fill) 1140-1167
* Pere II (fill) 1167-1170
* Navarrina (filla) 1170-vers 1185
* Arnau Ramon (III de Tartàs) vers 1185 (espòs)

## Branca d'Osbarret (Ostabarret?) o Mixa

* Arnau Garcia vers 1061-1062
* Pere Arnau (Dat Arnau o Arnau Dat) 1062-vers 1120
# Vescomtat de Creissèls

El vescomtat de Creissèls fou una jurisdicció feudal de Roergue. El castell de Creissèls està al Millau. Existia a finals del segle X amb un vescomte de nom Enric I (+ 1003), senyor de Ròcafuèlh, Maruèis i Creissèls amb centre a un castell a mont Sant Giral, al llogaret de Seingleys, al límit entre les comunes de Sent Joan del Bruèlh i Alzon. Enric va fer testament el 21 de febrer de 1002. Bernat de Roquefeuil fou vescomte de Creyssel i va morir el 1034; apareix després un Jordà, titulat comte de Creyssel, mort el 1077. Godofreu de Roquefeuil, el seu fill, va rebre els dominis i va morir el 1112; l'herència va passar a la seva germana Adelaida de Roquefeuil, casada amb Bertran d'Andusa senyor de Portes, iniciant la branca Roquefeuil-Andusa. El vescomtat va passar per dot a Ermengarda de Creyssel, casada amb Hug II (1135-1196), comte de Rodès, co-vescomte (després vescomte) de Carlat i vescomte de Lodeva; el vescomtat de Creyssel va seguir en la seva línia amb Hug III (1196-1199) comte de Rodes i vescomte de Carlat, Guillem (1199-1208), Enric I (1208-?), Hug IV (?- 1274) i Enric II (1274-1303). Llavors va morir sense fills mascles i la seva filla Cecília (1303-1314) fou comtessa de Rodés mentre una altra filla, Valpurga va rebre el vescomtat de Creyssel. Va passar llavors a la família dels Roquefeuil-Andusa i després als Armanyac amb els quals va retornar a la corona al segle xvi.

## Referències

* castell de Creyssels
# Vescomtat de Maillezais

El vescomtat de Maillezais (Martiliaco) fou una jurisdicció feudal d'Aquitània a la Vendée al nord del Poitou. Fou inicialment el vescomtat d'Angulema agafant després el nom de la seva principal possessió.
La crònica d'Ademar de Chabannes esmenta el primer vescomte Ranulf vers el 900, que fou el pare de Lambert que va morir junt amb el seu germà Arnald a una batalla el 10 d'abril del 918 o 921 contra Bernat fill del comte Guillem I de Périgord i Angulema, en revenja per "la seva germana Sància" (sense més explicació). Bernat fou comte de Périgord i Angulema del 290 al 924. La mateixa crònica refereix que després de la mort de Lambert el seu germà Odalric, que era menor, fou establert en els honors del difunt; Odalric apareix com a testimoni al testament de Guillem II d'Angulema Tallaferro que va morir el 945. Odalric va morir a la segona meitat del segle i va deixar tres fills: Guillem. Odalric i Alduí. El primer fou vescomte i unit al seu germà Odalric es va enfrontar a l'altre germà Alduí per la possessió de "castrum Rofricum", disputa que va durar molt de temps.
Després apareix Odalric II que subscrivia la carta del 3 d'agost del 1016 per la que el duc d'Aquitània Guillem VII el Gran (990-1029) concedia alguns drets al monestir de Sant Hilari de Poitiers. El seu origen és desconegut però estaria connectat amb la família anterior segons el nom. Posteriorment no hi ha més referències. Vers el 1000 es va fundar l'abadia de Saint Pierre de Maillezais. El 1058 el papa Esteve IX la va incorporar a la congregació de Cluny. El 1317 Maillezais va ser erigida en bisbat, separat de Poitiers.

## Referències

Genealogia
# Virginia Square

Virginia Square és un barri d'Arlington, a l'estat de Virgínia, als Estats Units. Se centra a l'estació de Virginia Square, a l'Orange Line (línia taronja) del Metro de Washington, entre Clarendon i Ballston. El barri es compon de gratacels d'apartaments, apartaments i cases unifamiliars des dels anys 1940.
El barri de Virginia Square és on es localitza el campus d'Arlington de la Universitat George Mason i també s'hi localitzen oficines de l'Agència d'Investigacions de Projectes Avançats de Defensa. El nom de Virginia Square prové de l'antic centre comercial Virginia Square Shopping Centre. Restaurants locals incloen Mario's Pizza des de 1957 is El Pollo Rico des de 1988.

## Enllaços externs

* (anglès) Estació de metro de Virginia Square Arxivat 2010-12-13 a Wayback Machine.
* (anglès) Arlington Arts Center